stanford-oval/wikipedia huggingface dataset:
Monte Carlo -ralli 1990
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Didier Auriol |  Bernard Occelli | Lancia Delta Integrale 16V | 5:56.52 | 0.0 |  |
| 2. |  Carlos Sainz |  Luis Moya | Toyota Celica GT-Four | 5:57.44 | +0.52 |  |
| 3. |  Miki Biasion |  Tiziano Siviero | Lancia Delta Integrale 16V | 6:00.31 | +3.39 |  |
| 4. |  Dario Cerrato |  Giuseppe Cerri | Lancia Delta Integrale 16V | 6:04.43 | +7.51 |  |
| 5. |  Armin Schwarz |  Klaus Wicha | Toyota Celica GT-Four | 6:06.04 | +9.12 |  |
| 6. |  Bruno Saby |  Daniel Grataloup | Lancia Delta Integrale 16V | 6:10.09 | +13.17 |  |
| 7. |  Mikael Ericsson |  Claes Billstam | Toyota Celica GT-Four | 6:16.33 | +19.41 |  |
| 8. |  Timo Salonen |  Voitto Silander | Mazda 323 4WD | 6:18.33 | +21.41 |  |
| 9. |  François Delecour |  Christian Gilbert | Peugeot 309 GTI | 6:18.45 | +21.53 |  |
| 10. |  Bertrand Balas |  Eric Lainé | Lancia Delta Integrale 16V | 6:38.52 | +42.00 |  |
Lähde:
Aiheesta muualla

Rally-Maps.com
Osakilpailut MM-rallikaudella 1990
Monaco
Portugali
Kenia
Ranska
Kreikka
Uusi-Seelanti
Argentiina
Suomi
Australia
Italia
Norsunluurannikko
Iso-Britannia
Rallin maailmanmestaruussarjan Monte Carlon rallit
| --- | --- |
1970-luku:   1973  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008 
2010-luku:   2012  2013  2014  2015  2016  2017  2018  2019 
2020-luku:   2020  2021  2022  2023  2024
Mitä sä mun sydämellä

| Mitä sä mun sydämellä Hanna B |
| --- | --- | --- |

Studioalbumin tiedot
 Julkaistu: 2004
 Formaatti: CD, digitaalinen
 Tyylilaji: pop, R'n'B
 Kesto: 46.08
 Levy-yhtiö: 2Fly Entertainment
Mitä sä mun sydämellä on suomalaisen näyttelijä-laulaja Hanna Karjalaisen Hanna B -nimellä julkaistu debyyttialbumi, joka julkaistiin 2Fly Entertainmentin kautta vuonna 2004
Kappaleet

Wannabe – 2.58
Pelimies – 3.47
Ei tunteita sulle – 3.21
Perjantai-ilta – 3.44 (mukana Urbaanilegenda & Lord Est)
Minkäs teet – 3.19
En tarvii sua – 3.44
Mitä sä mun sydämellä – 3.49
Pidä musta kii – 4.06
Edelleen levoton – 4.19
Silmiisi katson – 4.12
Sun ei tarvii – 4.36
Ei tunteita sulle (remix) – 4.13 (mukana Aikapommi)
Mine (Yamaguchi)

| Mine (美祢市) |
| --- | --- |
 Akiyoshin luolan sisäänkäynti
 lippu:  Symboli
 Minen sijainti Yamaguchin prefektuurissa
 Mine
 Koordinaatit: 34°10′00″N, 131°12′20″E 
Valtio:  Japani
Alue:  Chūgoku
Prefektuuri:  Yamaguchin prefektuuri
Pinta-ala:  
 – Kokonaispinta-ala:  472,64 km²
Väkiluku (12/2019):  23 973
 – Väestötiheys:  50,7 as./km²
Symbolit:  
 – Puu:  Kashi
 – Kukka:  Kirsikka
 
 http://www2.city.mine.lg.jp/ 
Infobox OKVirheellinen NIMI-arvo: 
Mine (jap. 美祢市, Mine-shi) on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee sisämaassa prefektuurin länsiosassa Asa-, Kotō- ja Arihojokien yläjuoksuilla. Minessä on 23 973 asukasta (joulukuussa 2019) ja sen pinta-ala on 472,64 neliökilometriä.
Minen kaupunki perustettiin vuonna 1954 liittämällä toisiinsa kolme maaseutukaupunkia ja kolme kyläkuntaa. Kaupunki laajeni huomattavasti vuonna 2008, kun siihen yhdistettiin Mitōn ja Shūhōn maaseutukaupungit. Kuntaliitosta edeltävä alue vastaa nykyisen kaupungin länsiosaa. Meiji-kauden puolivälissä Minessä alettiin louhia antrasiittia ja Taishō-kaudella kalkkikiveä, minkä myötä sinne perustettiin sementtitehdas. Ube kōsanin omistamalta tehtaalta johtaa yksityiskäytössä oleva tie Uben satamaan saakka. Antrasiittikaivos suljettiin 1970-luvun vaihteessa, minkä jälkeen kaupungin väkiluku on vähentynyt. Minessä tuotetaan myös valkoista marmoria. Etenkin kaupungin itäosissa viljellään esimerkiksi riisiä, isotakiaista ja omenapäärynöitä.
Minen luonnonnähtävyyksiä ovat Akiyoshin karstiylänkö erityyppisine kivimuodostelmineen, Maguran kiviröykkiöt, Akiyoshin luola ja useat muut luolat. Osa kaupungin alueesta kuuluu Akiyoshin ylängön puolikansallispuistoon. Kaupunkia palvelee JR Nishi-Nihonin Mine-linja, joka kulkee kaupungin länsiosien läpi pohjois–eteläsuunnassa.
Kuvia

Akiyoshin ylänköä
Beppu Benten -lampi
Minen kaivoksia
Aiheesta muualla

Kuvia tai muita tiedostoja aiheesta Mine Wikimedia Commonsissa
Kaupungin internetsivut (japaniksi)
Miika Takala

Miika Takala Jyväskylän Kalevan kisoissa vuonna 2018.
Miika Juhana Takala (s. 4. heinäkuuta 1978 Vähäkyrö) on suomalainen kestävyysjuoksija, joka edustaa Jyväskylän Kenttäurheilijoita. Hänen valmentajanaan toimii Antero Liukkonen. Kalevan kisoissa Takala on voittanut 10 000 metrin juoksussa SM-hopeaa vuonna 2008. Lisäksi hän on saavuttanut puolimaratonin SM-hopeaa vuosina 2012 ja 2015 sekä maratonilla SM-kultaa 2013, SM-hopeaa 2009 ja SM-pronssia 2017. Viestijuoksun SM-kisoissa Takala on ollut voittamassa kolmea pronssia 4 × 1 500 metrin viestijuoksussa (2007, 2008, 2010), minkä lisäksi hänellä on maastojuoksun pitkän matkan joukkuekilpailun SM-kultaa vuosilta 2012 ja 2018, hopeaa vuosilta 2011, 2013 ja 2019 sekä pronssia vuodelta 2016 sekä maastojuoksun sekajoukkuekilpailussa pronssia 2021.
Takala asui nuoruudessaan kahdeksan vuotta Tansaniassa. Hänen Jyväskylän yliopistossa tekemänsä yhteiskuntapolitiikan pro gradunsa vuodelta 2004 on nimeltään Lähetyslasten sopeutuminen Suomeen – näkökulmina sosiaalinen pääoma, identiteetti, muukalaisuus ja yhteisö ja sosiaalityön pro gradunsa vuodelta 2014 nimeltään Parempi pelata kuin pysyä paikoillaan – Liikunnan merkitys swahilin kielisten maahanmuuttajien kotoutumisessa.
Moreno Mannini

Moreno Mannini (s. 15. elokuuta 1962 Imola) on entinen italialainen jalkapallopuolustaja. Hänen ammattilaisseuranaan oli pisimpään (vuosina 1984–1999) UC Sampdoria. Hän oli ennen sitä pelannut jo muissa italialaisissa seuroissa, ja sen jälkeen vuoteen 2000 hän pelasi Nottingham Forest FC:issa Englannissa.
Mannini kuului myös Italian jalkapallomaajoukkueeseen.
Aiheesta muualla

National Football Teams: Player – Moreno Mannini (englanniksi)
Montserrat (vuori)

Montserratin vuori
Montserrat on vuori Barcelonan maakunnassa, Kataloniassa. Vuori sijaitsee noin 40 kilometriä Barcelonan kaupungista luoteeseen.
Vuoren katalaaninkielinen nimi Montserrat tarkoittaa sahattua vuorta. Kallioinen vuori näyttääkin sahalaitaiselta.
Vuorella sijaitsee vuonna 1025 perustettu benediktiiniläisluostari (Santa Maria de Montserrat), joka on omistettu Katalonian hiippakunnan suojeluspyhimykselle, Montserratin neitsyelle (La Verge de Montserrat, tunnetaan myös nimellä La Moreneta). Luostari on edelleen toiminnassa ja se majoittaa noin 80 munkkia.
Legendan mukaan vuonna 880 joukko paimenessa olleita lapsia näki vuorella valon ja kuuli enkelten laulua. Valo johdatti etsijät luolaan, josta löytyi Neitsyt Marian kuva.
Montserratin luostarissa on huone, jossa pyhiinvaeltajien neitsyelle tuomat lahjat ovat nähtävillä. Lahjat tuodaan yleensä kiitoksen osoitukseksi esimerkiksi sairaudesta toipumisesta, lapsen syntymästä tai muista merkkitapahtumista.
Kataloniassa on tapana pyytää Montserratin neitsyeltä apua sairauteen tai muuhun kriisiin, ja luvata tehdä pyhiinvaellusmatka Montserratin vuorelle, jos toive toteutuu. Moni myös toteuttaa lupauksensa. Montserrat onkin suosittu pyhiinvaelluskohde, jossa vierailee vuosittain yli miljoona turistia ja pyhiinvaeltajaa. Luostarin yhteyteen on pyhiinvaeltajia ajatellen perustettu myös hotelli.
Montserratin benediktiiniläisluostari
Aiheesta muualla

Kuvia tai muita tiedostoja aiheesta Montserrat (vuori) Wikimedia Commonsissa
Veli Saarikalle

Veli Saarikalle (17. huhtikuuta 1954 Lappajärvi – 11. syyskuuta 2013 Seinäjoki) oli Helsingin seudulla toimivan Sana ja Ylistys -seurakunnan pastori ja perustaja. Seurakunta on toiminut alun perin Lappajärven keskustassa, mutta tilat myytiin myöhemmin Lappajärven Helluntaiseurakunnalle. Nykyään seurakunta kulkee nimellä Sana ja Ylistys Christ Embassy Finland. Seurakunnan aktiiviseen ydinryhmään kuuluu noin 20 jäsentä, muita tukijoita on noin sata eri puolilla maata (2009).[lähde? ]
Nuoruus

Saarikalle sai lapsuudessaan kristillisen kasvatuksen. Murrosikäisenä hän kuitenkin etääntyi uskonasioista, mutta kiinnostui niistä jälleen vuonna 1976, jolloin hän myös liittyi helluntaiseurakuntaan. Vuonna 1992 Saarikalle alkoi tutkia Raamattua ja muuta kristillistä kirjallisuutta entistä aktiivisemmin, minkä myötä alkoi myös pitää itse kokouksia vuonna 1994. Vuonna 1997 Saarikalle perusti Sana ja Ylistys -seurakunnan.[lähde? ]
Hengelliset vaikutteet

Saarikallen alkuperäisen inspiraation lähteenä toimivat monet amerikkalaiset julistajat, kuten Kenneth Hagin, T. L. Osborn ja E. W. Kenyon. Myöhemmin vahvimpana vaikuttajana on ollut pastori Chris Oyakhilomen johdolla Afrikassa ja maailmanlaajuisesti toimiva Christ Embassy (Kristuksen suurlähetystö) -seurakunta, jonka julkaisemaa Päivän sana -kirjasta seurakunta nykyäänkin jakelee. Muita vaikuttajia ovat olleet T. B. Joshua sekä Amerikasta käsin toimintaansa johtavat Rodney Howard-Browne ja Benny Hinn.[lähde? ]
Saarikallen opetus sisälsi menestysteologisia painotteita. Niissä korostui ajatus siitä, ettei uskova voi sairastaa, sillä sairaudet johtuvat pahoista hengistä tai syntisestä elämästä. Tämän myötä korostui myös hyvä toimeentulo ja menestyminen merkkinä vahvasta uskosta ja Jumalan siunauksesta.[lähde? ]
Julistustyö > Radio-ohjelma

Saarikalle on tehnyt perinteisen julistustyön ohella paljon työtä myös sähköisten viestinten parissa. Hänen johtamansa radio-ohjelma nimeltään Rukouspalvelu on kuulunut Järviradion ohjelmistoon vuodesta 1998 alkaen. Aluksi Sana ja Ylistys teki kanavalle yhden ohjelman 5. tammikuuta 1998. Mukana ohjelmassa oli pastori Pertti Mäkelä. Ohjelmassa rukoiltiin sairaiden ihmisten puolesta, ja parantuneet saivat luvan soittaa studioon kertoakseen parantumisistaan. Soittoja tuli niin paljon, että radion puhelinlinjat menivät tukkoon.[lähde? ] Tämän lähetyksen myötä Järviradion johtaja antoi Saarikallelle uuden ohjelma-ajan ja lopulta maksullista viikoittaista ohjelma-aikaa.[lähde? ]
Myöhemmin ohjelma käytti nimeä Ylivertainen Elämä. Ohjelma on ollut kuultavissa nettiradiossa seurakunnan kotisivuilla, Järviradiossa ja helsinkiläisen Lähiradion taajuuksilla. Ohjelmissaan Saarikalle ja muut puhujat saarnasivat, rukoilivat sairaiden puolesta ja vapauttivat paholaisen sitomia ihmisiä.[lähde? ]
Julistustyö > Seurakunnan vierailumatkat

Vuonna 2004 Saarikalle alkoi vetää ryhmämatkoja Afrikkaan. Vuonna 2004 ensimmäinen ryhmä seurakunnasta lähti vierailemaan Christ Embassy -seurakunnassa Lagosissa Nigeriassa. Siitä alkoi vuosia kestänyt yhteistyö pastori Chris Oyakhilomen kanssa. Vuosittaisia vierailumatkoja seurakunnan konferensseihin järjestettiin kuin myös vierailumatkoja Christ Embassyn Etelä-Afrikassa sijaitsevaan parantumiskouluun. Ihmisiä ympäri Suomen vieraili Nigeriassa ja Etelä-Afrikassa.[lähde? ]
Julistustyö > Rapsodia todellisuuksista -kirjanen

Seurakunta käännätti vuonna 2005 Päivän sana -kirjan Rhapsody of realitiessuomeksi. Kirja ilmestyy kuukausittain nimellä Rapsodia Todellisuuksista. Kirjasta alettiin jakaa ilmaiseksi ympäri Suomea.[lähde? ]
Julistustyö > Televisio-ohjelma

Saarikallen televisio-ohjelma nimeltään In The Word with Pastor Veli (Sanassa pastori Velin kanssa) alkoi syksyllä vuonna 2008. Ohjelma lähetettiin viikoittain LoveWorld TV:n ympäri maailmaa miljoonille[lähde? ] katsojille. Ohjelmat tulkattiin englanniksi. Kyseisiä ohjelmia oli saatavilla seurakunnan kotisivuilla mediakirjastossa.
Kritiikkiä

Saarikalle on ollut hyvin kiistelty pastori. Hän on herättänyt runsaasti huomiota rajuillakin saarnoillaan, joita hän erityisesti oman seurakuntansa tilaisuuksissa alkuvuosina saarnasi. Hänen saarnatyylinsä ei ollut perinteinen, mikä aiheutti myös paljon pahennusta.[lähde? ]
Vuosien myötä Saarikallen sanoma hieman muuttui. Hän keskittyi enemmän uskovan uuteen luomukseen, kristityn elämän siunauksiin ja Jumalan rakkauteen ihmisiä kohtaan, joista on paljon esimerkkejä seurakunnan kotisivujen mediakirjastossa.
Saarikalle ja Youtube-sivusto

YouTube-videopalveluun lisättiin pitkään hänen seurakuntaansa halventavia videoita. Ne poistettiin, mutta lisättiin heti takaisin. Tämän jälkeen YouTube myönsi Saarikallelle tunnukset, joilla hän saattoi poistaa Sanaa ja ylistystä pilkkaavia videoita YouTubesta.
Aiheesta muualla

Sana ja Ylistys seurakunnan virallinen kotisivu (arkistoitu)
Mitä sais olla?

| Mitä sais olla? Pauli Hanhiniemen Perunateatteri |
| --- | --- | --- |

Studioalbumin tiedot
 Äänitetty : 1996
 Julkaistu: 1996
 Tuottaja(t): ?
 Tyylilaji: Suomirock
 Kesto: 36.02
 Levy-yhtiö: Universal Music
Listasijoitukset
  17.
Pauli Hanhiniemen Perunateatterin muut julkaisut
| Vol. 1 1995 | Mitä sais olla? 1996 | Kaupunkitarinoita 1998 |
Mitä sais olla? on suomalaisen Pauli Hanhiniemen Perunateatteri -rockyhtyeen toinen studioalbumi. Se julkaistiin vuonna 1996.
Kappaleet

Mitä sais olla? – 3.09
Myrskyn silmään - final cut – 2.44
Kerran elettyä – 3.35
Moottorisaha ja 100A – 2.53
Heinäkuu - huhtikuu – 3.36
Kaivopuistosta Ivaloon – 2.37
Nuorivanhamies – 2.25
Kellaribaari – 2.24
Aina se syksy... – 2.57
Katalan tempun teit – 3.40
Apina – 2.57
Valtatiellä – 3.01
Muller

Muller on muun muassa seuraavien henkilöiden sukunimi:
Hermann Joseph Muller (1890–1967), yhdysvaltalainen geneetikko, Nobelin lääketieteen palkinnon saaja
Joël Muller (s. 1952), ranskalainen jalkapallovalmentaja ja entinen puolustaja
Kirk Muller (s. 1966), on kanadalainen jääkiekkoammattilainen
Lucien Muller (s. 1934), ranskalainen jalkapallovalmentaja ja keskikenttäpelaaja
Mae Muller (s. 1997), englantilainen laulaja ja lauluntekijä
Philippe Muller (s. 1946), ranskalainen sellisti
Richard Muller (s. 1944), yhdysvaltalainen fyysikko, entinen ilmastoskeptikko
Yvan Muller (s. 1969), ranskalainen kilpa-autoilija.
Mikko Komulainen

| Mikko Komulainen> Henkilötiedot |
| --- | --- |
Syntynyt: 4. maaliskuuta 1994 (ikä 30) Iisalmi, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  77 kg
Seura
Seura:  D-Kiekko
Sarja:  Suomi-sarja
Pelaajaura
Pääsarjaura:  2013–
Aik. seurat:  KalPa (SML) IPK (Mestis) Pyry (S-S)
Mikko Juhani Komulainen (s. 4. maaliskuuta 1994 Iisalmi) on suomalainen jääkiekkoilija, joka pelaa Suomi-sarjajoukkue Diskoksessa. Hän on pelipaikaltaan keskushyökkääjä, mutta Komulainen osaa pelata myös laidassa. Häntä Kalevan Pallon A-nuorissa valmentaneen Sami Kapasen mukaan Komulainen on liideri sekä hyvä kiekollinen ja monipuolinen pelaaja, jolla on erinomainen asenne. Kapasen mukaan hänellä on halu voittaa isoja asioita.
Ura > Seuraura

Komulainen on Iisalmen Peli-Karhujen kasvatti. Hän oli kaudella 2008–2009 kuudella osumallaan seuran C-nuorten paras maalintekijä I-divisioonan karsinnoissa. Seuraavaksi kaudeksi 2009–2010 Komulainen siirtyi Kalevan Pallon C-nuoriin. Hän voitti joukkueen sisäisen pistepörssin sekä SM-karsinnoissa että runkosarjassa. Kaudella 2011–2012 Komulainen voitti tehoilla 9+10=19 koko B-nuorten SM-karsintojen pistepörssin ja jakoi maalipörssin voiton neljän muun pelaajan kanssa. Kaudella 2012–2012 hän oli 12 osumallaan KalPan A-nuorten toiseksi paras maalintekijä Joona Harjaman kanssa.
Kaudella 2013–2014 Komulainen nousi KalPan A-nuorten kapteeniksi. Hän pelasi KalPassa samalla kaudella myös kaksi ensimmäistä SM-liigaotteluaan. Komulainen teki liigadebyyttinsä 29. marraskuuta 2013 Tampereen Ilvestä vastaan. Kaksi seuraavaa kauttaan hän pelasi kokonaan KalPan A-nuorissa. Jälkimmäisellä kaudella 2015–2016 Komulainen jatkoi joukkueen varakapteenina ja voitti KalPan sisäisen piste- ja maalipörssin tehoilla 22+31=53. Hän voitti kauden päätteeksi A-nuorten SM-pronssia.
Kaudeksi 2016–2017 Komulainen palasi vuoden mittaisella sopimuksella Mestikseen nousseeseen kasvattajaseuraansa IPK:hon. Hänen tulokaskautensa toi 33 runkosarja- ja yhdessä karsintasarjan ottelussa tehot 2+5=7. Komulainen pelasi kauden aikana myös neljä ottelua lainalla Suomi-sarjajoukkue Joensuun Kiekkokoplassa.
Komulainen siirtyi kaudeksi 2017–2018 jatkamaan Suomi-sarjauraansa vuoden mittaisella sopimuksella Nokian Pyryyn. Kaudeksi 2018–2019 hän vaihtoi sieltä vuoden mittaisella sopimuksella D-Kiekkoon.
Ura > Maajoukkueura

Komulainen on pelannut kolme poikien maaottelua.
Mirror Mirror

Mirror, Mirror voi tarkoittaa:
Elokuva

Mirror, Mirror, yhdysvaltalainen elokuva vuodelta 1990
Kerro, kerro kuvastin (Mirror, Mirror), yhdysvaltalainen elokuva vuodelta 2012
Musiikki

Mirror Mirror, 10cc:n albumi
"Mirror Mirror", Blind Guardianin kappale
"Mirror Mirror", Helloweenin kappale
"Mirror Mirror", Sash!:n kappale
"Mirror, Mirror", Solid Basen kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mirror Mirror”, voi hakea sivunnimihaulla, laajalla sivunnimihaulla tai tekstihaulla.
Mikkel Aagaard

| Mikkel Aagaard |
| --- | --- |
 Aagaard (vasemmalla) AHL-joukkue Springfield Thunderbirdsin paidassa ottelussa Providence Bruinsia vastaan. Bruinsin maalivahtina Zane McIntyre.
Henkilötiedot
Syntynyt: 18. lokakuuta 1995 (ikä 28) Frederikshavn, Tanska
Kansalaisuus:   Tanska
Jääkiekkoilija
Pelipaikka:  keskushyökkääjä
Maila:  vasen
Pituus:  184 cm
Paino:  81 kg
Seura
Seura:  Modo Hockey
Sarja:  SHL
Pelaajaura
Pääsarjaura:  2013–
Aik. seurat:  Frederikshavn White Hawks (Tanska) Stockton Heat (AHL) Adirondack Thunder (ECHL) Springfield Thunderbirds (AHL) Manchester Monarchs (ECHL) Grizzlys Wolfsburg (DEL)
Mikkel Aagaard Hansen (s. 18. lokakuuta 1995 Frederikshavn, Tanska) on tanskalainen jääkiekkoilija, joka edustaa SHL-joukkue Modo Hockeytä. Hän on pelipaikaltaan keskushyökkääjä.
Ura > Maajoukkueura

Aagaard pelasi  alle 18-vuotiaiden MM-kilpailuissa vuonna 2012. Tanska putosi IA-divisioonaan, mutta vuoden 2013 turnaus jäi Aagaardilta kuitenkin väliin loukkaantumisen vuoksi.
Aagaard pelasi myös alle 20-vuotiaiden MM-kilpailuissa vuonna 2015, jolloin hän toimi Tanskan kapteenina. Aagaard pelasi myös IA-divisioonan MM-kilpailuissa vuonna 2014, jolloin hän voitti kultaa. Aagaard voitti turnauksessa joukkueensa sisäisen piste- ja syöttöpörssin tehoilla 3+5=8. Aagaard pelasi myös alle 19-vuotiaiden World Junior A Challengessa vuonna 2014, jolloin hän voitti hopeaa.
Aagaard teki A-maajoukkuedebyyttinsä Euro Hockey Challengessa 7. huhtikuuta Latviaa vastaan. Hän teki ottelussa myös ensimmäisen A-maajoukkuemaalinsa. Aagaard on edustanut Tanskaa MM-kilpailuissa vuosina 2016,  2017, 2022, 2023 ja 2024. Yhteensä hän on pelannut 60 A-maaottelua tehopistein 7+5=12.
Perhe

Aagaardin isoveli Mads pelasi omalla urallaan pudotuspelit mukaan lukien yli 100 ottelua Tanskan pääsarjatasolla.
Mikko Konttila

| Mikko Konttila> Henkilötiedot |
| --- | --- |
Syntynyt: 18. huhtikuuta 1972 (ikä 52) Helsinki, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  90 kg
Pelaajaura
Pääsarjaura:  1992–2004
Seurat:  Jokerit (SML) Tappara (SML) KalPa (SML) Djurgårdens IF (SEL) Ässät (SML) Trondheim IK (Norja)
Mikko Konttila (s. 18. huhtikuuta 1972 Helsinki) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 375 runkosarjaottelua tehopistein 72+75=147 ja keräten 162 jäähyminuuttia, 21 pudotuspeliottelua tehopistein 3+3=6 ja keräten neljä jäähyminuuttia sekä 15 liigakarsintaottelua tehopistein 4+5=9 ja keräten 12 jäähyminuuttia. Konttila voitti Jokereissa Suomen mestaruuden vuosina 1994 ja 1997 sekä Euroopan Cupin vuonna 1995. Hän voitti myös Ruotsin mestaruuden Djurgårdens IF:ssä vuonna 2000. Uransa kaksi viimeistä kautta Konttila pelasi Norjassa.
Ura > Seuraura

Konttila on Jokereiden kasvatti. Hän voitti kaudella 1992–1993 seuran A-nuorten I-divisioonajoukkueen piste-, maali- ja syöttöpörssin tehoilla 14+14=28. Konttila voitti myös tehoilla 18+14=32 koko A-nuorten SM-karsintojen maalipörssin ja sijoittui pistepörssissä toiseksi edellään vain joukkuetoveri Juha Lind. Jokerit nousi A-nuorten SM-liigaan. Hän debytoi kauden aikana myös seuran SM-liigajoukkueessa, jossa Konttila pelasi yhden runkosarjaottelun. Hän pelasi miesten pelejä myös neljä ottelua lainalla I-divisioonajoukkue Vantaa HT:ssä.
Varsinaisella SM-liigan tulokaskaudellaan 1993–1994 Konttila teki 36 runkosarjaottelussa yhden syöttöpisteen ja kahdessa playoff-ottelussa yhden maalin. Hän pelasi runkosarjaotteluistaan kolme lainalla Tapparassa. Konttila voitti Jokereissa kauden päätteeksi Suomenmestaruuden. Kaudella 1994–1995 hän pelasi Jokereiden lisäksi viisi ottelua lainalla Tapparassa ja yhdeksän ottelua lainalla I-divisioonajoukkue Järvenpään Haukoissa. Konttila voitti Jokereissa kauden päätteeksi SM-hopeaa. Hän voitti kauden aikana myös Euroopan cupin. Kaudeksi 1995–1996 seura vuokrasi Konttilan Kalevan Palloon, joiden kolmanneksi paras maalintekijä ja neljänneksi paras pistemies hän oli tehoilla 14+10=24. Kaudeksi 1996–1997 Konttila palasi Jokereihin, jossa hän voitti kauden päätteeksi Suomenmestaruuden.
Kaudeksi 1997–1998 Konttila palasi KalPaan, jossa hän aloitti ensimmäisellä kaudellaan taas vuokralla Jokereista. Konttila oli joukkueen paras maalintekijä ja toiseksi paras pistemies Oleksandr Kuzminskin jälkeen tehoilla 12+14=26. Liigakarsinnoissa hän oli tehoilla 4+2=6 KalPan paras pistemies Kuzminskin kanssa ja paras maalintekijä Mike Leggin kanssa. Kaudella 1998–1999 Konttila oli tehoilla 12+14=26 joukkueen toiseksi paras pistemies Pekka Tirkkosen jälkeen. KalPan kausi päättyi karsiutumiseen ja lopulta konkurssiin.
Konttila siirtyi kauden 1999–2000 kynnyksellä vuoden mittaisella sopimuksella Ruotsin Elitserienin Djurgårdens IF:ään. Hänen roolinsa jäi melko pieneksi, mutta Konttila voitti kauden päätteeksi Ruotsin-mestaruuden. Kaudeksi 2000–2001 Konttila palasi SM-liigaan ja siirtyi vuoden mittaisella sopimuksella Porin Ässiin. Hän muodosti kauden mittaan joukkueen pääasiallisen ykkösketjun Éric Perrinin ja Jari Korpisalon kanssa. Konttila teki liigan yhden kauden piste-ennätyksensä tehoilla 16+20=36, joilla hän oli Ässien toiseksi paras maalintekijä ja kolmanneksi paras pistemies. Helmikuussa 2001 Konttila teki joukkueen kanssa vuoden mittaisen jatkosopimuksen. Kausi 2001–2002 hänellä osoittautui kuitenkin pettymykseksi ja Konttila teki runkosarjassa vain 15 tehopistettä.
Kaudeksi 2002–2003 Konttila siirtyi vuoden mittaisella sopimuksella Norjan pääsarjajoukkue Trondheim Black Panthersiin. Hän oli joukkueen toiseksi paras pistemies maanmiehensä Lasse Kanervan jälkeen tehoilla 15+18=33. Kaudella 2003–2004 Konttila oli pudotuspeleissä Trondheimin paras pistemies Ilja Dubkovin kanssa tehoilla 2+2=4. Hänen pelaajauransa päättyi kevääseen 2004.
Ura > Maajoukkueura

Konttila on pelannut seitsemän B-maaottelua.